ભારતભરમાં ચોટલી કપાઇ જવાના કિસ્સા વધી રહ્યા છે ત્યારે ગુજરાતમાં પણ આવી જ એક ઘટના સામે આવતા સમગ્ર વિસ્તારમાં અંધશ્રદ્ધા અને વિવાદોએ જોર પકડ્યું છે. અંકલેશ્વર અને ખેરાળુ બાદ અમરેલીમાં પણ એક યુવતીના વાળ કપાઇ જવાની ઘટના સામે આવી છે. આમ ચોટલી કાંડે દક્ષિણ ગુજરાત તરફ મોઢું કર્યું હોય તેમ જણાઇ રહ્યું છે. અંકલેશ્વરના સોનમ સોસાયટીમાં એક 7માં ધોરણમાં ભણતી યુવતીની વાળની ચોટલી કપાઇ જવાની ખબર બહાર આવી છે. રાતે સુતી વખતે કોઇ તેના વાળ કાપી ગયું હતું. વધુમાં અમરેલીમાં એક યુવતીના રહસ્યમય સંજોગામાં વાળ કપાયા હોવાની વાત જાણવા મળી છે.